CELEX: 52018JC0035
Language: et
Date: 2018-11-28
Title: Ühisettepanek: NÕUKOGU OTSUS Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) seoses ELi ja Jordaania partnerluse prioriteetide kehtivuse pikendamisega kahe aasta võrra

EUROOPA KOMISJON
            Brüssel,28.11.2018
            JOIN(2018) 35 final
            2018/0406(NLE)
            Ühisettepanek:
            NÕUKOGU OTSUS
            Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) seoses ELi ja Jordaania partnerluse prioriteetide kehtivuse pikendamisega kahe aasta võrra
            
               
         
         
            
               SELETUSKIRI
            
            
               1.Ettepaneku reguleerimisese
            
            
               Käesolev ettepanek käsitleb otsust, millega määratakse kindlaks seisukoht, mis võetakse liidu nimel assotsiatsiooninõukogus, mis on loodud Euroopa – Vahemere piirkonna lepinguga, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel seoses ELi ja Jordaania partnerluse prioriteetide kehtivuse kahe aasta võrra pikendamist käsitleva otsuse kavandatava vastuvõtmisega.
            
            
               2.Ettepaneku taust
            
            
               2.1.Assotsiatsioonileping
            
            
               Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ja teiselt poolt Jordaania Hašimiidi Kuningriigi vahel (edaspidi „assotsiatsioonileping“), sõlmiti 24. novembril 1997 ja see jõustus 1. mail 2002. Assotsiatsioonileping on ELi ja Jordaania vaheliste kahepoolsete suhete õiguslik alus. Lepingu eesmärk on:
            
            
               –luua sobiv raamistik poliitilisele dialoogile, mis võimaldab arendada lepinguosaliste vahel välja tihedad poliitilised suhted,
            
            
               –määrata kindlaks kaupade, teenuste ja kapitali liikumise järkjärgulise liberaliseerimise tingimused,
            
            
               –edendada lepinguosaliste vaheliste tasakaalustatud majandus- ja sotsiaalsete suhete arengut dialoogi ja koostöö abil,
            
            
               –parandada elu- ja töötingimusi ning edendada tootlikkust ja finantsstabiilsust,
            
            
               –toetada piirkondlikku koostööd, pidades silmas rahumeelse kooseksisteerimise tugevdamist ning majanduslikku ja poliitilist stabiilsust,
            
            
               –edendada koostööd muudes vastastikust huvi pakkuvates valdkondades.
            
            
               2.2.Assotsiatsiooninõukogu
            
            
               Assotsiatsioonilepinguga luuakse assotsiatsiooninõukogu, kellel on õigus teha lepingu eesmärkide saavutamiseks otsuseid lepingus ettenähtud juhtudel. Tehtud otsused on lepinguosaliste suhtes siduvad. Ühiskomitee võib anda ka soovitusi. Vastavalt töökorrale juhivad assotsiatsiooninõukogu tööd 12 kuu kaupa vaheldumisi EL ja Jordaania. Assotsiatsiooninõukogu tuleb kokku ministrite tasandil korrapäraselt üks kord aastas. Kummagi lepinguosalise taotlusel võib assotsiatsiooninõukogu lepinguosaliste kokkuleppel pidada erakorralisi koosolekuid.
            
            
               2.3.Assotsiatsiooninõukogu kavandatav õigusakt
            
            
               Assotsiatsiooninõukogu võtab vastu otsuse, mis käsitleb ELi ja Jordaania partnerluse aastate 2016–2018 prioriteetide kehtivuse pikendamist kuni 2020. aasta lõpuni. Vastavalt assotsiatsiooninõukogu töökorra artiklile 10 võetakse otsus vastu kirjaliku menetluse teel.
            
            
               3.Liidu nimel võetav seisukoht
            
            
               Seisukoht, mille Euroopa Liit võtab assotsiatsioonilepinguga asutatud assotsiatsiooninõukogus seoses ELi ja Jordaania partnerluse prioriteetide kaheaastast pikendamist käsitleva otsuse vastuvõtmisega, põhineb käesolevale otsusele lisatud otsuse tekstil.
            
            
               EL ja Jordaania leppisid assotsiatsiooninõukogu 2016. aasta otsusega nr 1/2016 kokku partnerluse prioriteetides, mis suunavad partnerlust aastatel 2016–2018, kusjuures 2018. aasta lõpuks on kavandatud tulemuste läbivaatamine, et kaaluda partnerluse pikendamist veel kaheks aastaks, võttes arvesse arenguid poliitika, julgeoleku ja majanduse valdkonnas. Pärast seda on mõlemad lepinguosalised jätkanud tugeva ja kindla partnerluse arendamist ning partnerluse prioriteetide läbivaatamise järel leppisid nad kokku prioriteetide jätkuvas kehtivuses suunava dokumendina, mille alusel jätkata partnerluse tugevdamist.
            
         
         
            
               EL ja Jordaania partnerluse prioriteetidele lisatud ELi-Jordaania kokkulepe, milles esitatakse partnerluse prioriteetide rakendamise ühised kohustused ning mis käsitleb Süüria kriisi mõjudega toimetulemist, vaadatakse korrapäraselt läbi ELi ja Jordaania kahepoolse koostöö ning muude asjaomaste dialoogide ja kohtumiste raames, nagu näiteks kaks vastavalt 4. ja 5. aprillil 2017 ning 24. ja 25. aprillil 2018 Brüsselis korraldatud konverentsi Süüria ja piirkonna tuleviku toetamise teemal, mille raames võeti vastu konkreetsed Jordaaniat käsitlevad dokumendid.
            
            
               Ajavahemikus 2019–2020 on asjakohane korraldada partnerluse prioriteetide ning kokkuleppe uus läbivaatamine.
            
            
               Partnerluse prioriteetide kehtivuse pikendamine kuni 2020. aasta lõpuni on seega mõlema lepinguosalise huvides.
            
            
               4.Õiguslik alus
            
            
               4.1.Menetlusõiguslik alus
            
            
               4.1.1.Põhimõtted
            
            
               Euroopa Liidu toimimise lepingu („ELi toimimise leping“) artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.
            
            
               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  1
               .
            
            
               4.1.2.Kohaldamine käesoleval juhul
            
            
               Assotsiatsiooninõukogu on assotsiatsioonilepinguga loodud organ.
            
            
               Akt, mille assotsiatsiooninõukogu peab vastu võtma, on õigusliku toimega akt. Kavandataval õigusaktil on õiguslik toime, kuna sellega pikendatakse partnerluse prioriteetide kehtivust kahe aasta võrra.
            
            
               Seega on kavandatud otsuse menetlusõiguslik alus ELi toimimise lepingu artikli 218 lõige 9.
            
            
               4.2.Materiaalõiguslik alus
            
            
               4.2.1.Põhimõtted
            
            
               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava akti eesmärgist ja sisust, mida liidu nimel võetav seisukoht puudutab. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks, samas kui teine on pelgalt kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna puhul vajalik õiguslik alus.
            
            
               4.2.2.Kohaldamine käesoleval juhul
            
            
               Käesoleva kavandatava akti eesmärk ja sisu on assotsiatsioonilepingu ja Euroopa naabruspoliitika raames kolmanda riigiga tehtav koostöö.
            
            
               Seepärast on esildatud otsuse materiaalõiguslik alus ELi toimimise lepingu artikkel 217.
            
            
               4.3.Kokkuvõte
            
            
               Ettepanekus esitatud otsuse õiguslik alus peaks seega olema ELi toimimise lepingu artikkel 217 koostoimes artikli 218 lõikega 9.
            
         
         
            
               2018/0406 (NLE)
            
            
               Ühisettepanek:
            
            
               NÕUKOGU OTSUS
            
            
               Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) seoses ELi ja Jordaania partnerluse prioriteetide kehtivuse pikendamisega kahe aasta võrra
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
            
            
               võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut
            
            
               ning arvestades järgmist:
            
            
               (1)Euroopa – Vahemere piirkonna lepingule, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel, kirjutati alla 24. novembril 1997 ja see jõustus 1. mail 2002
                  2
               .
            
            
               (2)Assotsiatsiooninõukogu poolt 2016. aasta detsembris vastu võetud ELi ja Jordaania partnerluse prioriteetide läbivaatamise alusel lepivad lepinguosalised kokku prioriteetide jätkuvas kehtivuses suunava dokumendina, mille alusel jätkata partnerluse tugevdamist.
            
            
               (3)Tulenevalt Euroopa – Vahemere piirkonna lepingu artikli 91 lõikest 1 võib assotsiatsiooninõukogu teha otsuseid, mida ta peab lepingu eesmärkide saavutamiseks vajalikuks.
            
            
               (4)Assotsiatsiooninõukogu võtab vastu otsuse partnerluse prioriteetide kehtivuse pikendamise kohta kuni 2020. aasta lõpuni kirjaliku menetluse teel.
            
            
               (5)On asjakohane kehtestada assotsiatsiooninõukogus liidu nimel vastu võetav seisukoht, sest otsus saab olema liidu jaoks siduv,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Seisukoht, mis võetakse Liidu nimel assotsiatsiooninõukogus, mis on loodud Euroopa – Vahemere piirkonna lepinguga, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel, seoses ELi ja Jordaania partnerluse prioriteetide kehtivuse pikendamisega kahe aasta võrra, põhineb käesolevale otsusele lisatud ELi–Jordaania assotsiatsiooninõukogu otsuse eelnõul.
            
            
               Artikkel 2
            
            
               Käesolev otsus on adresseeritud komisjonile ja kõrgele esindajale.
            
            
               Brüssel,
            
            
               
                     Nõukogu nimel
               
            
         
         
            
               
                     eesistuja
               
            
         
         
            
                  
                     (1)
                  
                        Euroopa Liidu Kohtu 7. oktoobri 2014. aasta otsus kohtuasjas Saksamaa vs. nõukogu, C-399/12, ECLI:EU:C:2014:2258, punktid 61–64.
               
               
                  
                     (2)
                  
                        Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel; EÜT L 129/3, 15.5.2002.
               
            
      
    ---documentbreak--- 
      
         
               EUROOPA KOMISJON
            Brüssel,28.11.2018
            JOIN(2018) 35 final
            Ühisettepanek:
            LISA
            järgmise dokumendi juurde:
            NÕUKOGU OTSUS
            Euroopa Liidu nimel võetava seisukoha kohta assotsiatsiooninõukogus, mis on loodud Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania Hašimiidi Kuningriigi vahel) seoses ELi ja Jordaania partnerluse prioriteetide kehtivuse pikendamisega kahe aasta võrra
            
               
         
         
            
               LISA
               ELi-Jordaania 13. ASSOTSIATSIOONINÕUKOGU [pp/kk/aaa] OTSUS 
                  nr 01/2018
               
                  Kokkuleppimine ELi ja Jordaania partnerluse prioriteetide kehtivuse pikendamises
            
            
            
            
            
               EUROOPA LIIDU – JORDAANIA ASSOTSIATSIOONINÕUKOGU,
            
            
            
               võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Jordaania vahel (edaspidi „Euroopa – Vahemere piirkonna leping“),
            
            
            
               ning arvestades järgmist:
            
            
            
               (1)Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ja teiselt poolt Jordaania vahel, sõlmiti 24. novembril 1997 ja see jõustus 1. mail 2002.
            
            
               (2)Euroopa – Vahemere piirkonna lepingu artikliga 91 antakse assotsiatsiooninõukogule pädevus teha asjakohaseid otsuseid, mida ta peab lepingu eesmärkide saavutamiseks vajalikuks.
            
            
               (3)Lepingu artikli 101 kohaselt võtavad lepinguosalised kõik üld- või erimeetmed, mida on vaja lepingust tulenevate kohustuste täitmiseks, ja tagavad lepingus sätestatud eesmärkide saavutamise.
            
            
               (4)2016. aasta detsembri otsusega nr 1/2016 leppis assotsiatsiooninõukogu kokku ELi ja Jordaania partnerluse prioriteetides aastateks 2016–2018, et tugevdada omavahelist partnerlust eesmärgiga toetada ja tugevdada Jordaania vastupanuvõimet ja stabiilsust, püüdes samal ajal toime tulla pikaleveninud Süüria konflikti mõjuga.
            
            
               (5)ELi ja Jordaania partnerluse prioriteetide läbivaatamise tulemusena leppisid EL ja Jordaania kokku, et 2016. aastal kokku lepitud partnerluse prioriteetide kehtivust pikendatakse kuni 2020. aasta lõpuni ning ajavahemikus 2019–2020 on asjakohane partnerluse prioriteedid ning neile lisatud ELi ja Jordaania kokkulepe läbi vaadata;
            
            
               (6)Assotsiatsiooninõukogu töökorra artiklis 10 on sätestatud võimalus võtta mõlema lepinguosalise nõusolekul koosolekute vahel kirjaliku menetluse teel vastu otsuseid.
            
            
            
               ON TEINUD JÄRGMISE OTSUSE:
            
            
         
         
            
               Artikkel 1
            
            
               Kirjaliku menetluse korras tegutsev assotsiatsiooninõukogu otsustab, et assotsiatsiooninõukogu 2016. aasta otsusele nr 1/2016 lisatud ELi ja Jordaania partnerluse prioriteetide kehtivust pikendatakse kuni 2020. aasta lõpuni.
            
            
            
               Artikkel 2
            
            
               Käesolev otsus jõustub selle vastuvõtmise päeval.
            
            
            
               [koht], [päev kuu aasta]
            
            
            
            
            
                  Assotsiatsiooninõukogu nimel
            
            
                  eesistuja